
ŠILUTĖS RAJONO SAVIVALDYBĖS MĖGĖJŲ MENO KOLEKTYVŲ PROGRAMŲ KONKURSO ORGANIZAVIMO IR FINANSAVIMO SAVIVALDYBĖS LĖŠOMIS TVARKOS APRAŠAS

I SKYRIUS
BENDROJI DALIS

1. Šilutės rajono savivaldybės mėgėjų meno kolektyvų programų konkurso organizavimo ir finansavimo Savivaldybės lėšomis tvarkos aprašas (toliau – Aprašas) reglamentuoja konkurso organizavimą, projektų vertinimą, finansavimo, atsiskaitymo tvarką ir atsakomybę. Šis Aprašas – dokumentas, padedantis įgyvendinti Šilutės rajono savivaldybės strateginio plėtros plano kultūros priemones vykdant Savivaldybės kultūros politiką.
2. Mėgėjų meno kolektyvų programų konkursas (toliau – Konkursas) skelbiamas vadovaujantis  Savivaldybės tarybos sprendimu patvirtintu Aprašu ir organizuojamas kasmet. 
3. Lėšos mėgėjų meno kolektyvų programoms finansuoti kasmet yra numatomos Šilutės rajono savivaldybės Kultūros plėtros ir paveldo puoselėjimo programoje.

II SKYRIUS
 SĄVOKOS

4. [bookmark: _Hlk88143251]Mėgėjų meno kolektyvas  – laisvalaikiu mėgėjų menu užsiimanti asmenų grupė, visuomenei pristatanti meninės veiklos rezultatus ir (ar) teikianti kultūros paslaugas.
5. Koncertinė programa – ne trumpesnė kaip 20 minučių trukmės kolektyvo paruošta programa su programos vedėju, skirta konkrečiam tikslui ar progai.
6. Pasirodymas – atskirų kūrinių atlikimas bendroje teminio renginio programoje.
7. Jungtinė programa – ne mažiau nei 2 kolektyvų ir ne trumpesnė nei 40 minučių trukmės programa su programos vedėju, skirta konkrečiam tikslui ar progai.
8. Kolektyvo programos užsakymas – kultūros įstaigos ar kitos institucijos užsakoma kolektyvo programa ar pasirodymas viešuose renginiuose. Programa gali būti ir mokama. 
9. Strateginiai renginiai – Savivaldybės tarybos sprendimu patvirtintame rajono savivaldybės strateginių renginių sąraše esantys renginiai.
10. Konkurso administratorius – Savivaldybės administracijos direktoriaus įsakymu paskirtas už konkurso vykdymą atsakingas darbuotojas.
11. Apžiūra – Savivaldybės mėgėjų meno kolektyvų meninio lygio įvertinimas. Apžiūros organizuojamos pagal poreikį, bet ne rečiau nei kas 4 metai. 
12. Paraiškos teikėjas (toliau – Pareiškėjas) – juridinis asmuo, per kurį teikiama mėgėjų meno kolektyvo paraiška.
13. Projekto vadovas – mėgėjų meno kolektyvo vadovas.
14. Projekto vykdytojas – už projekto administravimą ir įgyvendinimo kontrolę atsakingas juridinis asmuo su kuriuo sudaryta finansavimo sutartis.
15. Respublikiniai ir (ar) konkursiniai renginiai: Lietuvos chorų konkursas – suaugusiųjų chorai, „Sidabriniai balsai“ – vokaliniai ansambliai, „Pora už poros“, „Iš aplinkui“ – suaugusiųjų šokių grupės ir šokių ansambliai,  „Atspindžiai“ – suaugusiųjų teatrai, „Molinuko teatras“ – lėlių teatrai, „Skamba, skamba kankliai“ – folkloro kolektyvai, „Grok, žemaiti!“ / „Grok Jurgeli“ – kapelos, Dainų šventė, Lietuvos vakarų krašto dainų šventė, kolektyvų apžiūros Šilutės rajono savivaldybėje.
16. Mėgėjų meno kolektyvų sudėtis turi atitikti Lietuvos nacionalinio kultūros centro nustatytus reikalavimus, keliamus to žanro mėgėjų meno kolektyvui. 

III SKYRIUS
[bookmark: _Hlk86765913] KONKURSO TIKSLAS IR UŽDAVINIAI
17. [bookmark: _Hlk86765965]Konkurso tikslas – finansuoti Šilutės rajono savivaldybės suaugusiųjų mėgėjų meno kolektyvų programas, puoselėjančias mėgėjų meno tradicijas, padedančias įgyvendinti renginių tikslus. 
18. [bookmark: _Hlk86765977]Uždaviniai: 
16. 
17. 
18. 
18.1. [bookmark: _Hlk86765989]siekti aukštų vertinimo rezultatų mėgėjų meno srityje, nuosekliai ruoštis dalyvauti apžiūrose, Dainų šventėse, respublikiniuose konkursuose, reprezentuoti išskirtines Šilutės rajono savivaldybės kultūrines tradicijas savivaldybėje, šalyje ir užsienyje;
18.2. [bookmark: _Hlk86766003]tenkinti sociokultūrinius poreikius (užimtumo, atskirties mažinimo); 
18.3. racionaliai naudoti kultūrai skirtas biudžeto lėšas.

IV SKYRIUS
KONKURSO ORGANIZAVIMO TVARKA IR PARAIŠKŲ PATEIKIMAS

19. Konkursą organizuoja Šilutės rajono savivaldybės administracija. Informacija apie konkursą viešai skelbiama Savivaldybės interneto  svetainėje www.silute.lt likus ne mažiau nei 30 dienų iki paraiškų priėmimo pabaigos.
20. Projekto paraiška turi būti pateikta iki konkurso skelbime nurodytos galutinės paraiškų pateikimo dienos ir laiko. Po nustatyto termino arba ne pagal reikalavimus pateiktos projektų paraiškos nesvarstomos ir nevertinamos. 
21. Paraiškos su priedais siunčiamos Savivaldybės administracijos elektroniniu paštu administracija@silute.lt arba pateikiamos adresu: Šilutės rajono savivaldybė, Dariaus ir Girėno g. 1, LT- 99133 Šilutė.
22. Pateikęs paraiškas, Pareiškėjas paraiškų projektų taisyti, tikslinti, pildyti ar pateikti papildomus dokumentus negali.
23. Konkurse gali dalyvauti rajono suaugusiųjų mėgėjų meno kolektyvai:
23.1. turintys apžiūrose rekomenduotą galiojančią A, B arba C meninio pajėgumo  kategoriją. C kategorijai priskiriami ir kolektyvai be kategorijų; 
23.2. veikiantys kultūros centruose;
23.3. teikiantys paraiškas per nevyriausybinio nepolitinio sektoriaus organizacijas, asociacijas, vykdančias kultūrinę, mėgėjų meno kolektyvų veiklą pagal nuostatus ir turinčias juridinio asmens statusą.
24. Kultūros įstaigos užsakymo prioritetas mėgėjų meno kolektyvų pasirodymams ir koncertinėms programoms teikiamas rajono savivaldybės strateginiams renginiams: 
24.1 . Kultūros įstaigos užsakymo prioritetas folkloro kolektyvų pasirodymams ir koncertinėms programoms teikiamas savivaldybės strateginiams renginiams ir kalendorinėms šventėms.
25. Kultūros įstaigų vadovai iki paraiškų pateikimo parengia kultūros centro užsakymą kolektyvams, kokiuose renginiuose planuoja dalyvauti jų kolektyvai ir kokių programų užsakymų pageidauja iš kolektyvų, kurie teikia paraiškas per kultūros nevyriausybinio nepolitinio sektoriaus organizacijas, asociacijas. 
26. Paskelbus Konkursą, paraiškos teikėjo vadovas arba jo įgaliotas asmuo su projekto vadovu suderina privalomų koncertinių programų, pasirodymų užsakymų poreikį ir pobūdį.
27. Jeigu kolektyvo programos pageidauja kita kultūros įstaiga, ji turi pateikti užsakymą, o kultūros centro direktorius ar nevyriausybinės organizacijos / asociacijos vadovas, likus ne mažiau nei 5 darbo dienos iki paraiškų pateikimo konkursui – informuoja užsakovą apie numatomą mėgėjų meno kolektyvo dalyvavimą / nedalyvavimą.
28. Projektų vadovai užpildytas mėgėjų meno paraiškos formas ne vėliau kaip likus 3 darbo dienoms iki galutinio paraiškų pateikimo konkurso organizatoriui, savo mėgėjų meno kolektyvo paraišką pateikia derinti paraiškos teikėjui. Paraiškos teikėjo vadovas turi teisę teikti pastabas ir reikalauti pataisyti mėgėjų meno paraiškos duomenis, išskyrus turinio (programų aprašymą), apie tai iš anksto informavęs projekto vadovą. 
29. Finansavimas neskiriamas: labdarai, ilgalaikiam materialiam turtui įsigyti, apgyvendinimui, maitinimui, komandiruočių išlaidoms apmokėti, projektams, kuriems skirta lėšų iš kitų Savivaldybės programų, išvykoms į kitas savivaldybes, respublikinius, tarptautinius  renginius ir kt.
30. Mėgėjų meno kolektyvų rūbų ir instrumentų įsigijimas, kelionių į respublikinius konkursus (pagal šio Aprašo 15 punktą) išlaidos numatomos atskirose patvirtintose tvarkose.
31. [bookmark: _Hlk57285621] Paraiškas vertina Savivaldybės mero potvarkiu patvirtina personalinė Mėgėjų meno kolektyvų programų konkurso vertinimo komisija (toliau – Komisija) iš 7 narių: 3 Savivaldybės tarybos nariai, 2 Savivaldybės administracijos atstovai, 1 nepriklausomas vertintojas, 1 Savivaldybės mero deleguotas komisijos narys. Komisija sudaroma Savivaldybės tarybos kadencijos laikotarpiui.
32.  Komisijos veiklą reglamentuoja Savivaldybės mero potvarkiu patvirtintas  Komisijos darbo reglamentas.

V SKYRIUS
 PARAIŠKŲ TEIKIMAS IR VERTINIMAS

33. Paraiška (1 priedas) su reikalaujamais priedais teikiama užpildyta kompiuteriu, lietuvių kalba, pasirašyta Paraiškos teikėjo vadovo arba jo įgalioto asmens, nurodant vardą, pavardę ir pareigas bei patvirtinta antspaudu, jei teikėjas privalo turėti antspaudą, arba elektroniniu parašu, jei teikėjas jį turi. Paraišką pasirašo ir projekto vadovas. 
34. Teikdami paraiškas mėgėjų meno kolektyvų programų konkursui, pareiškėjai ir mėgėjų meno kolektyvų vadovai, kolektyvų nariai sutinka, kad jų asmens duomenys bus naudojami vertinant projektines paraiškas ir viešinant veiklas, rezultatus internetinėse svetainėse, socialiniuose tinkluose. 
35. Vadovaudamasi paraiškose nurodyta informacija, Komisija jas vertina ir formuoja teikimą pagal A, B, C kategorijas, atsižvelgdama į:
35.1. kolektyvo meninį pajėgumą (rajono savivaldybės mėgėjų meno kolektyvų apžiūros komisijos rekomenduotą kategoriją);
35.2.  Lietuvos nacionalinio kultūros centro direktoriaus įsakymu patvirtintas I, II, III, IV kategorijas;
35.3. Kolektyvo programų aktualumą, naujumą, unikalumą:
35.3.1. jungtinė programa (ne mažiau kaip 2 mėgėjų meno kolektyvų programa);
35.3.2. meninės programos turinys (aprašymas) ir įvairovė (teminė, reprezentacinė). Reprezentacines programas gali rengti tik A ir B kategorijos kolektyvai.
35.4.  Kolektyvo veiklos tikslingumą (mėgėjų meno kolektyvas pagal kategoriją įsipareigoja atlikti koncertines programas Šilutės rajono savivaldybės teritorijoje (nurodomi koncertai, data ir vieta):
35.4.1. A kategorijai priskiriami kolektyvai įsipareigoja ne mažiau nei 8 kartus viešai koncertuoti / pasirodyti, iš kurių ne mažiau kaip 4 kartus ne savo kolektyvo buveinės seniūnijoje, pagal kultūros įstaigų užsakymus;
35.4.2.  B kategorijai priskiriami kolektyvai įsipareigoja ne mažiau kaip 6 kartus viešai koncertuoti / pasirodyti, iš kurių ne mažiau kaip 3 kartus ne savo kolektyvo buveinės seniūnijoje, pagal kultūros įstaigų užsakymus; 
35.4.3.  C kategorijai priskiriami kolektyvai įsipareigoja ne mažiau kaip 4 kartus viešai koncertuoti / pasirodyti, iš kurių ne mažiau kaip 1 kartą ne savo kolektyvo buveinės seniūnijoje, pagal kultūros įstaigų užsakymus; 
35.4.4. Kolektyvų parengtų mokamų edukacinių programų užsakymų skaičius;
35.4.5. Kolektyvai, kurių programų užsakymo poreikis yra didesnis nei privalomas.  
33. 
34. 
35. 
36. Komisija turi teisę:
36.1. Už programos unikalumą (bendru Komisijos narių sutarimu) gali pridėti iki 2 balų;
36.2. Įvertinusi apžiūrų metu gautas ekspertų rekomendacijas ir  to paties Pareiškėjo siūlomas kolektyvų programas (pvz., kapelos, vokalinio ansamblio ir kt.), gali siūlyti jas sujungti ir teikti finansuoti kaip vieno kolektyvo programą.
37. Komisija svarstymo metu turi teisę paprašyti su paraiškos vertinimu susijusios patikslinančios informacijos.
38. Paraiška teikiama finansuoti, jei surenka ne mažiau kaip 10 balų.
39. Finansavimo prioritetas teikiamas A kategorijos kolektyvams.
40. Į mėgėjų meno kolektyvo veiklai skiriamą lėšų sumą įeina ir visi LR įstatymais numatyti mokesčiai, transporto išlaidos, kitos išlaidos.
41. [bookmark: _Hlk88466199][bookmark: _Hlk86050100]Pateiktų paraiškų administracinį įvertinimą (3 priedas) atlieka Konkurso administratorius. Administracinis vertinimas atliekamas per 5 darbo dienas.
42. Kokybinį paraiškų įvertinimą, vadovaudamasi vertinimo kriterijais (4 priedas), atlieka ir teikimą dėl mėgėjų meno kolektyvų programų finansavimo Savivaldybės tarybai siūlo Komisija. Kokybinis paraiškų įvertinimas atliekamas per 10 darbo dienų.
43. [bookmark: _Hlk86050193]Po kokybinio įvertinimo juridiniai asmenys, per kuriuos buvo teikta paraiška, per 3 darbo dienas yra informuojami apie siūlomas skirti sumas ir juridinis asmuo per 3 darbo dienas privalo Konkurso administratoriui atsiųsti sąmatas (2 priedas) apie skiriamų lėšų būsimą panaudojimą. Šios sąmatos yra finansavimo sutarties dalis. 
44. Negavus projekto sąmatos, kaip nurodyta 41 punkte, laikoma, kad projektas (-ai) nebus vykdomas (-i) ir lėšos lieka Kultūros plėtros ir paveldo puoselėjimo programos (toliau – Programos) rezerve.
45. Komisijos pirmininkas apie vertinimo rezultatus referuoja Savivaldybės vadovams.
46. [bookmark: _Hlk57288452]Komisija paruošia teikimą Savivaldybės tarybai dėl atrinktų projektų finansavimo. Komisijos pirmininkas pateikia  Konkurso administratoriui paraiškas, pasirašytus protokolus.

VI SKYRIUS
FINANSAVIMO TVARKA

43. 
44. 
45. 
46. 
47. Savivaldybės biudžeto lėšos Projektui negali būti skiriamos, jeigu nustatoma bent viena iš šių aplinkybių:
47.1. Projekto vykdytojas pateikė tikrovės neatitinkančius duomenis arba suklastotus dokumentus;
47.2. Projekto vykdytojas teisės aktų nustatyta tvarka nėra pateikęs veiklos ataskaitos ir savo interneto svetainėje (jeigu ją turi) viešai neskelbia informacijos apie mėgėjų meno kolektyvo veiklą, įgyvendinamą (-us) projektus. Jei Projekto vykdytojas – nevyriausybinė organizacija, jis teisės aktų nustatyta tvarka turi būti pateikęs finansinių ataskaitų rinkinį, veiklos ataskaitas Juridinių asmenų registrui.
48. Finansuojamų projektų sąrašą tvirtina Šilutės rajono savivaldybės taryba.
49. [bookmark: _Hlk57288533]Savivaldybės tarybai patvirtinus finansuojamų projektų sąrašą, Administracijos direktorius su Projekto vykdytoju sudaro finansavimo sutartį.  Po to Projekto vykdytojas su projekto vadovu sudaro atitinkamas (išskyrus darbo) sutartis.
50. Jei sudarius finansavimo sutartį per tris mėnesius projektai nevykdomi arba raštu atsisakoma įgyvendinti projektą, lėšos grąžinamos į Programos rezervą.

VII SKYRIUS
ATSAKOMYBĖ, ATSISKAITYMAS IR KONTROLĖ

51. Už projekto (–ų) įgyvendinimą atsako projekto vadovas.
52. Už projekto lėšų tikslingą panaudojimą ir projekto (-ų) vykdymo kontrolę atsako Projekto vykdytojas.
53. [bookmark: _Hlk55826445]Patvirtinus finansuojamų projektų sąrašą ir projekto vadovui motyvuotu raštu atsisakius vykdyti projektą, jį gali vykdyti kitas asmuo, projekto vykdytojui pateikęs prašymą. Projekto vykdytojas ne vėliau kaip per 3 darbo dienas apie pasikeitimą informuoja raštu Švietimo, sporto ir kultūros skyriaus Kultūros poskyrį.
54. Institucijos, kurių projektai buvo finansuojami, privalo raštu ir nurodytu laiku pateikti ataskaitas:
54.1. gavus lėšas, pasibaigus ketvirčiui, pateikti Savivaldybės centralizuotai buhalterijai biudžeto išlaidų sąmatos vykdymo ataskaitą (forma Nr. 2) ketvirčiais;
54.2. projekto (-ų) veiklos įgyvendinimo ataskaitas pagal Administracijos direktoriaus įsakymu patvirtintas ataskaitų (tarpinė ir metinė) formas – Švietimo, sporto ir kultūros skyriaus Kultūros poskyriui;
54.3. Tarpinė ataskaita Švietimo, sporto ir kultūros skyriaus Kultūros poskyriui pateikiama iki einamųjų metų liepos 10 dienos. Laiku nepateikus tarpinės ataskaitos, gali būti stabdomas projekto finansavimas.
55.  Įgyvendinus projektą, atsiskaitoma ne vėliau kaip iki kitų kalendorinių metų sausio 8 dienos.
56. Nepanaudotos projekto (-ų) lėšos turi būti grąžintos į Programos rezervą (projekto finansavimo sutartyje nurodytą sąskaitą).
57. Lėšų panaudojimą kontroliuoja Savivaldybės administracijos Centralizuotos buhalterijos skyrius. Išaiškėjus, kad biudžeto lėšos naudojamos ne pagal paskirtį, projekto finansavimas yra stabdomas, o lėšos grąžinamos į Programos rezervą pagal sutartyje nurodytas sąskaitas per 15 darbo dienų.
58. Šio tvarkos aprašo įgyvendinimo kontrolę vykdo Savivaldybės administracijos Švietimo, sporto ir kultūros skyriaus Kultūros poskyris.  

VIII SKYRIUS
BAIGIAMOSIOS NUOSTATOS

59. Esant Force majeure sąlygoms, kai kolektyvai negali dalyvauti numatytuose koncertuose, projekto vykdytojas prisiima atsakomybę, kad privalomi koncertai / pasirodymai būtų atlikti kituose renginiuose arba nuotoliniu būdu. Nuotoliniu būdu atliktas programas viešina interneto ir socialiniuose įstaigų / organizacijų tinkluose. 
60. Iškilus ginčams, visi klausimai sprendžiami Lietuvos Respublikos įstatymų nustatyta tvarka.

